stanford-oval/wikipedia huggingface dataset:
יאן ואן רויסברוק
תפוצת כתביו

יצירותיו של רויסברוק תורגמו בחלקן ללטינית על ידי בן זמנו וחברו וילהלם יורדאנס. מסורת כתב היד הלטיני של שמונת היצירות, שתורגמו ללטינית לפני הרפורמציה, נרחבת יותר מזו העממית; זה מראה כי רויסברוק התקבל בעיקר על ידי המשכילים בסוף ימי הביניים. במאה ה-14, הקבלה עדיין הייתה מוגבלת מאוד מבחינת הכמות; רוב העותקים נעשו רק במחצית השנייה של המאה ה-15.
בתחילת המאה ה-16 תורגמו יצירותיו ללטינית על ידי לורנטיוס סוריוס (אנ'), חבר מסדר הקרטוזיאנים ולאחר מהדורה זו יצאה לראשונה בגרמנית על ידי היסטוריון הכנסייה הפרוטסטנטי גוטפריד ארנולד (אנ') (אופנבך 1701 ואילך).
במאה ה-19 הוא תורגם לצרפתית על ידי חלוץ התחייה הקתולית ארנסט אלו (אנ').
כתביו

Dat rijcke der ghelieven ("האימפריה של האהובים", בלטינית Regnum amantium deum), כנראה יצירתו הראשונה, שנכתבה בבריסל בסביבות 1330
Chierheit van der gheestelijcker brulocht ("העיטור של החתונה הרוחנית", בלטינית De ornatu spiritalium nuptiarum)
Vanden blinkenden steen ("האבן הנוצצת", בלטינית De perfectione filiorum dei)
Vandenvier becoringhen ("מארבעת הפיתויים", בלטינית De quatuor tentationibus)
Vanden kerstenen ghelove ("על אמונה", בלטינית De fide et iudicio)
Vanden gheesteliken tabernakel ("על המשכן הרוחני", בלטינית In tabernaculum foederis commentaria )
Vanden seven sloten (בלטינית De septem custodiis)
Een spieghel der eeuwigher salichheit ("מראה של אושר נצחי", בלטינית Speculum aeternae salutis), נכתב ב-1359
Van seven trapen in den graed der gheesteleker minnen ("משבע דרגות האהבה הרוחנית", בלטינית De septem amoris gradibus)
Vander hochster werheit ("של האמת הגבוהה ביותר"; נקרא גם Dat boecsken der verclaringhe וסמואל; בלטינית Samuel vel de alta contemplatione)
Vanden XII beghinen ("מתוך שתים עשרה ההתחלות", בלטינית De vera contemplatione)
מכתבים (שבעה מכתבים מהתכתבויות שלו נשמרו)
יאן ואנה פוחלסקי

יאן ואנה פוחלסקי (בפולנית: Jan and Anna Puchalski) היו חסידי אומות העולם מפולין שהצילו מספר יהודים בתקופת השואה במסתור, ביניהם היה פליקס זנדמן.
קורות חיים

יאן ואנה פוחלסקי היו שומרים על בתי קיץ בכפר לוסושנה (Łosośna) שליד גרודנו שבבלארוס, אז בתחומי פולין. בין הבתים עליהם שמרו היה ביתה של משפחת פרידוביץ. ערב מלחמת העולם השנייה החל יאן לעבוד במפעל טבק.
קורות חיים > פעילות ההצלה

בתחילת 1943, בתקופה שבה חיסול גטו גרודנו היה בעיצומו, הצליחו מספר יהודים להימלט מהגטו. חלקם הכירו את בני משפחת פוחלסקי מחופשותיהם בבתי הקיץ בכפר לוסושנה ופנו  לביתם בבקשת עזרה. חלק ממבקשי העזרה עזבו את ביתה של משפחת פוחלסקי כעבור זמן קצר, אך במשך 17 חודשים הסתירו בני הזוג פוחלסקי את יתר המסתתרים, בהם פליקס זנדמן, וכן מסתתרים נוספים שהגיעו לביתם, וזאת למרות הסיכון שהיה בכך עבורם ועבור חמשת ילדיהם.
היהודים הוסתרו במחבוא מתחת לאדמה. בני משפחת פוחלסקי הצליחו להסוות את המחבוא כך שלא התגלה גם בעת חיפושים שערכו הגרמנים באזור. את פעילותם להצלת היהודים הניעה אדיקותם הדתית-קתולית. הם המשיכו להסתיר את היהודים ולספק את כל צורכיהם עד שחרור האזור בידי הצבא האדום.
לאחר השחרור היגרו הניצולים לארצות הברית ולקנדה ובני משפחת פוחלסקי עברו לאזור שנכלל בתחומי פולין בגבולותיה שאחרי מלחמת העולם השנייה.
הנצחה

ב-1986 הכיר יד ושם ביאן ואנה פוחלסקי בתור חסידי אומות העולם. לאחר שנה הוכרו בתואר זה גם שלוש מבנותיהם, שהיו בגיל העשרה בעת מעשה ההצלה. אברהם פוקסמן, מנהל הליגה נגד השמצה בארצות הברית, העניק תואר כבוד של הליגה לצאצאיהם של בני הזוג פוחלסקי.
זנדמן תיאר בפירוט את פעילות ההצלה בספרו "דרכי מוישיי לוישיי".
הערות שוליים

↑  דרכי מווישיי לווישיי – מנעורים בשואה לבגרות של מדע ותעשייה - ביקורת ספרים באתר יד ושם מאת גדעון גרייף
העץ שניטע ביד ושם לכבוד חסידי אומות העולם פוחלסקי
יאן קלנברג

| --- | --- |

 לידה:  22 באוקטובר 1931 פינלנד מיקלי, פינלנד
 פטירה:  28 באוגוסט 2020 (בגיל 88) פינלנד הלסינקי, פינלנד
 מקום קבורה:  בית הקברות הייטניימי (25 בספטמבר 2020) 
 מדינה:  פינלנד 
 השכלה:  War College  Naval Academy  Ressu Upper Secondary School 
 השתייכות:   הצי הפיני
 תקופת הפעילות:  1950–1994 (כ־44 שנים)
 דרגה:   אדמירל
 תפקידים בשירות
 ראש ההגנה
 עיטורים
 הצלב הגדול של מסדר צלב החירות (4 ביוני 2007)  מפקד במסדר אורנז'-נסאו (1974)  Medal of Merit of the Engineering Officers’ Association (1994)  Cross of Merit of the War Invalides (1992)  Medal of Merit of the Cadet Corps (1991)  הצלב הגדול של מסדר ההצטיינות המלכותי הנורווגי (1991)  מפקד דרגה ראשונה במסדר כוכב הקוטב (1979)  קצין בכיר של מסדר ההצטיינות הלאומי (1993)  אות מסדר כוכב הקוטב - מפקד הצלב הגדול (1983)  הצלב הגדול של מסדר דנבורג (1994)  Cross of merit with clasp of Reservists' association (1990)  Medal of Merit, First Class, of the Civil Defence (1987)  מפקד בלגיון ההצטיינות (1992)  מפקד במסדר האריה של פינלנד (1978)  אביר הצלב הגדול של הוורד הלבן של פינלנד (1991)  צלב ההצטיינות בהגנת הגבולות (1988)  אביר דרגה ראשונה במסדר הוורד הלבן של פינלנד (1970)  מפקד דרגה ראשונה במסדר הוורד הלבן של פינלנד (1984)  מדליית ההצטיינות הצבאית (1979)  Medal of Merit of the Association of Voluntary Defence Guilds (1985)  1st Class of the Order of the Cross of the Eagle (3 בפברואר 2003) 
 
יאן גוטפריד קלנברג (בפינית: Jan Gottfrid Klenberg;‏ 22 באוקטובר 1931 - 28 באוגוסט 2020) היה גנרל פיני אשר שימש כראש ההגנה (מקביל לרמטכ"ל) של כוחות ההגנה של פינלנד בין השנים 1990–1994.
ביוגרפיה

קלנברג נולד במיקלי ב-22 באוקטובר 1931. הוא נולד למשפחה של קציני צי, ובשל כך התגייס בעצמו לצי הפיני ב-1950. הוא למד באקדמיה הצבאית הימית ולאחר מכן עבר את קורס קציני המטה הכללי. ב-1961 הוא מונה למפקד שייטת ספינות תותחים. בין השנים 1963–1964 הוא שימש כמרצה באקדמיה הצבאית הימית. בין השנים 1965–1971 הוא שימש כעוזר למזכיר הכללי של מועצת ההגנה. ב-1980 מונה למפקד הצי הפיני, וכיהן בתפקיד עד 1983. לאחר מכן כיהן כראש המטה הכללי - תפקיד טכני בעיקרו, עד 1989. ב-28 בפברואר 1990 הוא מונה לראש ההגנה. הוא היה ראש ההגנה הראשון שלא בא משורות צבא פינלנד. כמו כן, הוא היה הראשון בתולדות התפקיד שלא השתתף במלחמת העולם השנייה.
האירוע הבולט ביותר שקרה במהלך הקדנציה של קלנברג היה פירוק ברית המועצות, שהוביל לשינוי כולל ביחסי הכוחות העולמיים וחייב היערכות מחודשת של הצבא הפיני. הוא סיים את תפקידו ב-31 באוקטובר 1994. הוא נפטר בהלסינקי ב-28 באוגוסט 2020.
יורם פורת

| --- | --- |

 לידה:  24 בפברואר 1972 (בן 52) 
 סוגה מועדפת:  סרט תיעודי 
 מדינה:  ישראל 
 מקום לימודים:  מכללת האנטר  המכללה האקדמית הדסה ירושלים 
 פרופיל ב-IMDb
 
יורם פורת (נולד ב-24 בפברואר 1972) הוא מפיק, במאי וצלם ישראלי הפועל בתעשיית הקולנוע והטלוויזיה.
ביוגרפיה

פורת הוא בוגר תואר שני של החוג למדיה במכללת האנטר בניו יורק, ובוגר החוג לצילום במכללת הדסה.
בשנת 2000 החל פורת לצלם ולכתוב עבור המגזין נשיונל ג'יאוגרפיק ישראל, ובמסגרתו הוציא עשרות כתבות מצולמות. ב-2003 הקים את חברת ההפקה "Outline films” אותה הוא מנהל ובמסגרתה הוא יוצר. ב-2007 זכה בפרס סאלינג'ר לסרט דוקומנטרי מצטיין בפסטיבל ניו יורק, ובשנת 2010 זכה בפרס הבמאי המצטיין בפסטיבל Golden wheel במקדוניה.
פורת הוא חבר איגוד עובדי הקולנוע והטלוויזיה, חבר פורום היוצרים הדוקומנטריים ובעל תעודת עיתונאי.
יצירה

עבודתו התיעודית של פורת מתרכזת בהתנגשות בין תרבויות ודתות, זכויות אדם וסביבה. סרטיו עוסקים בדיכוי קבוצות מיעוט ובמאבקן של אלו לשרוד בעולם הנשלט על ידי כלכלה גלובלית.
המוטיבציה של פורת באה מתוך רצון להתחקות אחר טבע האדם. הוא מרכז את עבודתו ביחידים וקבוצות מחוץ לזרם המרכזי של החברה.
הסגנון הקולנועי של פורת הוא פואטי ונשען על נראטיב דינאמי. סגנון הצילום שלו הוא מינימלי ומושפע מהאסתטיקה של צילום סטילס, התרכזות בקומפוזיציות סטטיות ובאור טבעי.
צילום

"גניבת הספרים הגדולה", בבימוי בני ברומן
"פלאפליזם", בבימוי ארי כהן.
"סינג סינג"
"רומלה"
"שומרי גן עדן"
"כוכבים כחולים"
בימוי

"שומרי גן עדן", 2007
"רומלה", 2008
"כוכבים כחולים", 2006
יחידת השתתפות

יחידת השתתפות היא נייר ערך שמזכה את המחזיק בו ברווחים של שותפות מוגבלת, אך אינו מאפשר לו להשפיע על ניהולה. שותפות מוגבלת היא שילוב של שני סוגי שותפים: שותף כללי שהוא מנהל השותפות והוא בעל אחריות לכל התחייבויות השותפות, ושותף מוגבל, שהאחריות שלו מוגבלת: אם השותפות תיקלע לחובות, הוא מסכן רק את הסכום  שהשקיע ולא מעבר לזה. השותף הכללי הוא הגוף שמתווה את פעילות השותפות ומנהל אותה בפועל, והשותף המוגבל הוא הגוף שמספק לה מימון ומאפשר לה לפעול תוך זכאות להשתתף ברווחיה.
יחידת השתתפות בשותפות מוגבלת היא מקבילה של מניה בחברה בע"מ. הבורסה לניירות ערך בתל אביב מאפשרת להנפיק יחידות ההשתתפות של שותפויות מוגבלות משני סוגים:
שותפות מוגבלת לחיפושי נפט
שותפות מוגבלת להפקת סרטים
בשותפות מוגבלת לחיפושי נפט השותף הכללי הוא בדרך כלל חברה שהיזם הקים ולעיתים גובה דרכה דמי ניהול, בנוסף להוצאות החיפוש והפיתוח שממומנות על ידי מכירה של יחידות השתתפות בשותף המוגבל לציבור. הבורסה לניירות ערך בתל אביב מוסיפה לשם הקיצור של יחידות השתתפות את האותיות יהש (לדוגמה גבעות יהש, רציו יהש, ישראמקו יהש).
לשותפויות הנפט בישראל יש יתרון מיסוי, שכן הן מאפשרות ליחידים המשקיעים בהן לקזז את ההפסדים השוטפים של השותפות מהכנסתם החייבת במס הכנסה לאותה שנה. החיסרון המרכזי של השותפויות הוא חוסר היכולת של מחזיקי היחידות להשפיע על הניהול. ההפרדה בין שותפים מוגבלים לשותפים מנהלים עלולה ליצור ניגוד אינטרסים, ולגרום למנהלים להשתמש בכספי השותפות לתשלום משכורות גבוהות.
אחת  הדרכים להתמודד עם הבעיה היא פנייה לבית המשפט. אם בעלי יחידות ההשתתפות מוכיחים בבית המשפט שהמנהלים אינם מקיימים את מטרת השותפות, השופט עשוי לפסוק על פירוקה ולהורות על חלוקת הכסף שנותר בקופתה למחזיקי היחידות.
כדי שערכן של יחידות ההשתתפות יעלה על השותפויות למצוא את הנפט או הגז המבוקשים. בעיתונות ובטלוויזיה מכנים את יחידות ההשתתפות האלה לעיתים בשם "מניות הנפט", אבל המונח הנכון מבחינה משפטית ומעשית הוא "יחידות השתתפות בשותפויות נפט".
הערות שוליים

↑  תקנות מס הכנסה (כללים לחישוב המס בשל החזקה ומכירה של יחידות השתתפות בשותפות לחיפושי נפט), תשמ"ט-1988
| ניירות ערך והשקעות בשוק ההון |
| --- | --- | --- |
| ניירות ערך הוניים | הון מניות • מניה • מניה רגילה • כתב אופציה • כתב זכויות • מניות הטבה • כתב זכויות • מניית בכורה • מניית שליטה • מניות באוצר • יחידת השתתפות • בעל מניות |  |
| ניירות ערך התחייבותיים | איגרת חוב (איגרת חוב קונצרנית • איגרת חוב ממשלתית • איגרת חוב מוניציפלית) • אג"ח אופציה |  |
| ניירות ערך אחרים | קרן נאמנות • קרן מחקה • תעודת סל • תעודת סל בחסר • קרן סל • נייר ערך המיר • המירות • אג"ח להמרה |  |
| קבוצות ניירות ערך | שטר הון • מניית בכורה |  |
| השקעות שאינן נייר ערך | מוצר מובנה • פיקדון • חיסכון • חשבון בנק • קרן הון סיכון • קרן גידור • קרן השקעות פרטיות • מימון המונים • הלוואת בעלים • קרן נדל"ן |  |
| חסכונות פנסיוניים | קופת גמל (קרן פנסיה • קרן השתלמות) • קופת גמל להשקעה • ביטוח מנהלים • קופת גמל בניהול אישי |  |
| נגזרים | אופציה • חוזה עתידי • אופציה אקזוטית (אופציה בינארית • אופציה אסייתית) • CDO • CDS • עסקת החלף |  |
| סחורות נפוצות | סחורה • זהב • כסף (יסוד) • נפט |  |
| מטבעות דיגיטליים | הצעת מטבע ראשונית • מטבע מבוזר • ביטקוין |  |
| ניתוח ניירות ערך | ניתוח טכני • מודל בלאק ושולס • בטא (מדד) • ארביטראז' • רווח למניה |  |
| בורסות מרכזיות | הבורסה לניירות ערך בתל אביב • נאסד"ק • הבורסה לניירות ערך בניו יורק • הבורסה לניירות ערך בלונדון • Euronext |  |
| מדדים מרכזיים | מדד תל אביב 35 • דאו ג'ונס • S&P 500 • FTSE • מדד נאסד"ק 100 |  |
| תאגידים | מיזוגים ורכישות • הערכת שווי • בדיקת נאותות • הצעת רכש • השתלטות עוינת • רכישה ממונפת • מנוף פיננסי • דיבידנד • מיזוג חברות • פירוק חברות • דיני תאגידים • שליטה |  |
| דוחות כספיים | יחסים פיננסיים • דו"ח כספי • רואה חשבון • תקן דיווח כספי בין-לאומי • תשקיף • הערת עסק חי |  |
| רגולציה וגופים רגולטוריים | רשות ניירות ערך • רשות שוק ההון, ביטוח וחיסכון • הפיקוח על הבנקים • חוק ניירות ערך • הוועדה לניירות ערך ולבורסות (ארצות הברית) • מועצה לפיקוח על הביקורת בחברות ציבוריות • פדרל ריזרב • חוק גלאס-סטיגל • רפורמת בכר • חוק החברות |  |
| היסטוריה | השפל הגדול • משבר הסאבפריים • משבר מניות הבנקים |  |
| תחומים אקדמיים קשורים | מימון • חשבונאות • כלכלה • מנהל עסקים |  |
| דירוג אשראי | דירוג אשראי • דירוג אג"ח • מודי'ס • סוכנות הדירוג פיץ' • סטנדרד אנד פורס |  |
| ערכים נוספים | הנפקה • ערך ריאלי וערך נקוב • הנפקה ראשונה לציבור • השוק הראשוני • השוק המשני • בנק השקעות • חיתום • רכישה עצמית • בורסה לניירות ערך • נייר ערך • ברוקר • דילר • חוזה הפרשים • מסלקת הבורסה • נייר ערך מגובה משכנתה • איגוח • עושה שוק • מעבר לדלפק • ספר הפקודות • מכירה בחסר • שורט סקוויז • קסטודיאן • שוק המעו"ף • בקדייטינג • מידע פנים • Dark Pool • הרצת מניות • ויסות שערי ניירות ערך • סיכון אשראי • נזילות פיננסית • EBITDA • אמות מידה פיננסיות • פירמידת שליטה • עקום התשואה • אזהרת רווח |  |
יחסי בולגריה–צ'כיה

| יחסי בולגריה–צ'כיה |
| --- | --- |
בולגריה: צ'כיה


בולגריה: צ'כיה
שטח (בקילומטר רבוע)
110,879: 78,867
אוכלוסייה
6,746,791: 10,703,802
תמ"ג (במיליוני דולרים)
101,584: 330,858
תמ"ג לנפש (בדולרים)
15,057: 30,910
משטר
רפובליקה

שגרירות בולגריה בפראג
יחסי בולגריה-צ'כיה הם יחסי החוץ בין בולגריה לצ'כיה.
היסטוריה

היחסים הדיפלומטיים בין בולגריה לצ'כוסלובקיה כוננו ב-27 בספטמבר 1920, לאחר אשרור חוזה נוילי. הם נותקו ב-1 ביוני 1939 בעקבות כיבוש צ'כוסלובקיה על ידי גרמניה הנאצית, וחודשו ב-10 באוקטובר 1945 לאחר מלחמת העולם השנייה. היחסים בין המלחמות הושפעו עמוקות מיוגוסלביה, בעלת ברית של צ'כוסלובקיה, אך יריבה של בולגריה. צ'כוסלובקיה נאלצה לאזן בין בולגריה ליוגוסלביה. ההיבט החשוב ביותר ביחסי בולגריה וצ'כוסלובקיה היה סחר. הייצוא הצ'כוסלובקי בין מלחמות העולם לבולגריה נע בין 3% ל-11% מהיבוא הבולגרי. היצוא הצ'כוסלובקי נפגע כתוצאה מתחרות על ידי גרמניה בסוף שנות ה-30, אך לא נפגע כמו צרפת או בריטניה.
ב-23 בדצמבר 1992 הכירה בולגריה בצ'כיה וכוננה עמה יחסים דיפלומטיים ברמה של שגרירויות החל מ-1 בינואר 1993.
נציגויות דיפלומטיות

בולגריה מחזיקה בצ'כיה שגרירות וקונסוליית כבוד בפראג.
צ'כיה מחזיקה בבולגריה שגרירות בסופיה וקונסוליית כבוד בווארנה.
יוסף בנסולי

ר' יוסף בנסולי או בנשולי או אלבנשולי או אבן אלבנסולי או אבן סולי היה פייטן, סופר וחזן ספרדי בראשית המאה ה-14.
ביוגרפיה

ר' יוסף בנסולי נולד לר' דוד, כנראה בטולדו. ידוע לנו מעט על קורות חייו. חי בטולדו ובנוסף לעיסוקו כפייטן שימש כחזן וכסופר. נודע כבר בשנת 1306 כפייטן וחזן מפורסם בטולדו. תקופתו נחשבת לתקופה ירודה בתחום השירה והפיוט, בעיקר יחסית לימי הזוהר של השירה הספרדית. אף על פי כן, בלט רבי יוסף בנסולי באיכות שירתו וברגש המצוי בשיריו.. חוקר הפיוט חיים שירמן כתב על התוכחה "שובי נפשי לקונך": "אילולא שידענו מי מחברה, יכולנו ליחסה למשורר מתקופת ימי הזוהר של האסכולה הספרדית".
פיוטיו

בידינו כחמישה עשר שירי קודש שהודרו על ידי פרופ' יונה דוד בשמונה סוגות:
שלוש קינות - שתיים מהן לתשעה באב.
שתי תוכחות.
שני פזמונים לשמחת תורה.
אופן לשבת איכה.
פיוט סילוק.
רשות לנשמת לשבת איכה.
פיוט מי כמוך - הפיוט הארוך ביותר מר' יוסף שהגיע לידינו.
ארבעה פיוטים מסוג מוסתג'אב, אחד מהם לערב יום הכיפורים, ואחד לברכת זכרונות.
הקינה איך משכני עליון, נאמרת בחלק מקהילות הספרדים בליל תשעה באב, והקינה שכינה צועקת בהרע נאמרת ביום תשעה באב בחלק מקהילות הספרדים והתימנים.
לקריאה נוספת

פיוטי יוסף בנסולי : יוצאים לאור על פי כתבי-יד ודפוסים בצירוף חילופי נוסח וביאורים בידי יונה דוד. ירושלים: ר. מס, 1979.
חיים שירמן. השירה העברית בספרד ובפרובאנס : מבחר שירים וסיפורים מחורזים ערוכים ומבוארים, בצירוף מבואות מפתחות וציורים, בידי חיים שירמן, ספר שני, כרך ב', תשס"ו, עמ' 485.
ישראל דוידזון, אוצר השירה והפיוט, ד', עמ' 400.
הערות שוליים

↑  בכל שמות אלו נהג לחתום בעצמו בשיריו. יונה דוד, פיוטי יוסף בנסולי : יוצאים לאור על פי כתבי-יד ודפוסים בצירוף חילופי נוסח וביאורים בידי יונה דוד. ירושלים: ר. מס, 1979, עמ' 5 ו-50.
↑  יונה דוד. פיוטי יוסף בנסולי : יוצאים לאור על פי כתבי-יד ודפוסים בצירוף חילופי נוסח וביאורים בידי יונה דוד. ירושלים: ר. מס, 1979, עמ' 57
1 2  חיים שירמן, השירה העברית בספרד ובפרובאנס: מבחר שירים וסיפורים מחורזים ערוכים ומבוארים, בצירוף מבואות מפתחות וציורים, בידי חיים שירמן, ספר שני, כרך ב', תשס"ו, עמ' 485.
↑  יונה דוד, פיוטי יוסף בנסולי : יוצאים לאור על פי כתבי-יד ודפוסים בצירוף חילופי נוסח וביאורים בידי יונה דוד. ירושלים: ר. מס, 1979, עמ' 8.
↑  בספריה הלאומית מצוי כתב יד ובו תוכחה נוספת לר' יוסף בנסולי שלא נמנתה על ידי דוד. https://www.nli.org.il/he/manuscripts/NNL_ALEPH990001443530205171/NLI#$FL49275276
↑  יונה דוד, פיוטי יוסף בנסולי : יוצאים לאור על פי כתבי-יד ודפוסים בצירוף חילופי נוסח וביאורים בידי יונה דוד. ירושלים: ר. מס, 1979, עמ' 30.
↑  סדור תפילת ישרים סדר תפילה כמנהג ספרדים, אמסטרדם 1740, ב', עמ' 98, סדר חמשה תעניות, אמסטרדם 1715, עמ' 128, ברנשטין, שמעון גרשון, על נהרות ספרד, עמ' 142.
| --- | --- |
בקרת זהויות :  NLI: 987007304440305171  VIAF: 97189884   WorldCat (עם VIAF): 97189884
יאללה ביי (שיר של מאיה דדון)

"יאללה ביי" הוא סינגל שהוקלט על ידי הזמרת הישראלית מאיה דדון. השיר יצא לאור ב-30 ביוני 2022, על ידי חברת התקליטים איי ליסט, כסינגל השלישי מתוך אלבום הבכורה שלה, חוץ ממך.
השיר הגיע למקום התשיעי במדיה פורסט.
רקע וכתיבה

השיר נכתב על ידי מאור שטרית ורון ביטון והופק על ידי שטרית גם כן. בפרוגי נכתב: "דדון מגבירה את הקצב עם סינגל שלישי מסקרן". בכותל הישראלי נכתב: "אחרי שני שירים שקטים, מאיה דדון הולכת על קצב עם "יאללה ביי" ששובר את התדמית של הילדה בת ה-15.5. גם מבעד לשיר והמילים...".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-900 אלף השמעות.
וידאו קליפ

הווידאו קליפ הרשמי של "יאללה ביי" שפורסם בערוץ היוטיוב של מאיה דדון ב-30 ביוני 2022 הצליח לצבור למעלה מ-6.5 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ישראל | מדיה פורסט ישראל | 9 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 30 ביוני 2022 | הזרמת מוזיקה • הורדה דיגיטלית | איי ליסט |  |
הערות שוליים

1 2 3 4 5  מאיה דדון - יאללה ביי (Prod. by Maor Shitrit), נבדק ב-2022-09-21
↑  niv the tool, המצעד השבועי של מדיה פורסט, באתר mediaforest-group
↑  מוזיקה - יאללה ביי: מאיה דדון משחררת סינגל נוסף, באתר פרוגי, ‏2022-06-30
↑  שחר אמאנו, מאיה דדון שולחת את הבחור לדרך ב"יאללה ביי", באתר הכותל הישראלי, ‏2022-06-30 (באנגלית)
↑  יאללה ביי, 2022-06-30, נבדק ב-2022-09-21
| מאיה דדון |
| --- | --- | --- |
| אלבומי אולפן | חוץ ממך |  |
| סינגלים | "חוץ ממך" • "כמו שאני" • "יאללה ביי" • "בלילות" • "להיות שלך" • "משפיענים" • "חוף בלי אף אחד" |  |
| ערכים קשורים | עדן בן זקן |  |
יוסף שלזינגר

ערך זה עוסק בביוכימאי ישראלי. אם התכוונתם למשמעות אחרת, ראו .
| --- | --- |
אין תמונה חופשית
 לידה:  26 במרץ 1945 (בן 79) טופוסקו, המדינה העצמאית של קרואטיה קרואטיה
 ענף מדעי:  ביוכימיה ביופיזיקה
 מקום מגורים:  ישראל ישראל ארצות הברית ארצות הברית
 מקום לימודים:  האוניברסיטה העברית בירושלים  המכון הטכנולוגי של מסצ'וסטס 
 מוסדות:  אוניברסיטת ייל  אוניברסיטת ניו יורק 
 פרסים והוקרה:  פרס דן דוד (2006)  עמית האקדמיה של האגודה האמריקנית לחקר הסרטן (2016)  הפרס הבינלאומי לרפואה על שם ג'. אלין טיילור (2000)  פרס חזית הידע של קרן BBVA (2014)  פרס סיבה-דרו (1995)  הרצאת קית' ר' פורטר (2006)  חבר ארגון הביולוגיה המולקולרית האירופאי 
 אתר רשמי
 
יוסף שלזינגר (Joseph Schlessinger; נולד ב-26 במרץ 1945, בטופוסקו, קרואטיה) הוא פרופסור ישראלי-אמריקאי לביוכימיה וביופיזיקה.
שלזינגר הוא חלוץ בתחום המחקרי העוסק בהעברת אותות אל תוך תאי הגוף, ותרם רבות להתפתחותו המואצת של התחום ב-25 השנים האחרונות. במחקריו חשף שלזינגר קוד חדש לפעילות הקולטנים המצויים על פני התא, ולזרימת המידע באמצעותם אל תוך התא, ובכך שינה את תפיסת המדע בכל הנוגע לנתיבי המידע אל פנים התא. שלזינגר זכה בפרס דן דוד מאוניברסיטת תל אביב לשנת 2006 בקטגוריית "ריפוי סרטן", יחד עם פרופ' ג'ון מנדלסון. משנת 2010 מנהל שלזינגר את המכון לביולוגיה של הסרטן באוניברסיטת ייל, ארצות הברית.
קורות חיים

יוסף שלזינגר נולד בטופוסקו (Topusko) שביוגוסלביה (בתחומי קרואטיה של ימינו) בשנת 1945. אשתו הראשונה של אביו אימרה ובנם ניספו באושויץ. בעלה הראשון של אימו רבקה נרצח על ידי האוסטאשה. הוריו נפגשו במחנה עבודה והצטרפו לפרטיזנים.
עלה לישראל מיוגוסלביה בשנת 1948 יחד עם הוריו רבקה ואימרה שלזינגר ואחיו הצעיר דוד שלזינגר, לקריית עמל (לימים קריית טבעון), שם התחנך בין השנים 1959–1963 בבית הספר התיכון ע"ש חיים גרינברג. במחזורו בבית הספר למדו גם פרופ' יעקב כתריאל ותת-ניצב (בגמלאות) ד"ר שמואל קראוס, תלמידיה של המורה לכימיה מלכה קולודני. בצה"ל שירת כקצין הנדסה קרבית בחטיבת גולני בין השנים 1963–1965. לאחר מכן למד לתואר ראשון ושני בפקולטה לכימיה באוניברסיטה העברית בירושלים, וסיים בהצטיינות. למד לתואר שלישי ביופיזיקה במכון ויצמן למדע ברחובות.
את הפוסט-דוקטורט עשה באוניברסיטת קורנל בניו יורק בשנים 1974–1976, והמשיך כעמית אורח במכון הלאומי לסרטן בארצות הברית. חזר ומונה לחבר סגל במכון ויצמן. באמצע שנות ה-80 יצא שלזינגר לשבתון ממכון ויצמן, ובחר לבלות את השנה בחברת הסטארט-אפ מלוי/רורר (Meloy/Rorer), שנרכשה ברבות הימים על ידי ענקית התרופות סנופי-אוונטיס. הוא זימן שלושה חוקרים נוספים מהמכון – ד"ר פרנסואז בלו, ד"ר ריצ'רד כריס וד"ר דוד גבעול – להצטרף אליו, ובשנה זו פיתחו תרופה לסרטן. כיום שלזינגר הוא פרופסור ויו"ר וראש המחלקה לפרמקולוגיה בבית-הספר לרפואה באוניברסיטת ייל, ניו הייבן, קונטיקט, ארצות הברית.
לשלזינגר שני בנים מנישואיו הראשונים, המתגוררים בישראל. נשוי לעירית לקס, פרופסור לפרמקולוגיה בייל אף היא.
מחקריו

תחת הדרכתו של פרופ' שלזינגר פיתחה הקבוצה שני נוגדנים חד-שבטיים – מולקולות חלבון השייכות למערכת החיסון ונקשרות למולקולות על פני השטח של פולשים לגוף. בינואר 1987 פגש שלזינגר את ד"ר אסתר הורביץ, והציע לה דוגמאות של הנוגדנים. בעקבות הפגישה ביצעו פרופ' מיכאל סלע, ד"ר הורביץ וד"ר אסתר פירק ניסויים בנוגדנים במשך 14 חודשים, ובמהלכם גילו כי כאשר אחד הנוגדנים ניתן לצד טיפול כימותרפי, נוצר אפקט סינרגטי – כלומר, האפקט של הטיפול המשולב היה חזק מצירוף האפקטים של שני הטיפולים. הפיתוח זה היווה את הבסיס לתרופה המובילה לסרטן – ארביטוקס. סביב הבעלות על הפטנט התחולל מאבק משפטי בין מכון ויצמן לחברת התרופות אימקלון שהסתיים בניצחון מכון ויצמן.
תביעה על הטרדה מינית

מזכירתו הגישה תביעה כנגד אוניברסיטת ייל על הטרדה מינית מתמשכת מצידו, כיוון שלא פעלה להפסקת ההטרדות למרות תלונותיה החוזרות. התביעה יושבה בפשרה אשר לא פורסמה.
פרסים וכיבודים

1973 – פרס מיכאל לנדאו לעבודת דוקטורט.
1980 – פרס שרה לידי.
1982 – נבחר ל-EMBO.‏
1983 – פרס הסטרין.
1984 – פרס לווינסון.
1995 – פרס דרו-צ'בא (ביחד עם ג. בלובל וא. לוין).
1995 – פרס אנטוני לאקאסנייה.
1999 – אות השירות המצוין, מועצת מיאמי לביוטכנולוגיה.
2000 – נבחר כחבר האקדמיה האמריקאית הלאומית למדעים.
2000 – פרס טיילור (ביחד עם ט. האנטר וט. פאוסון).
2001 – נבחר כחבר האקדמיה האמריקאית לאמנויות ולמדעים.
2002 – ד"ר לשם כבוד לפילוסופיה, אוניברסיטת חיפה.
2004 – נבחר כחבר האקדמיה האירופית למדעים.
2005 – נבחר למכון לרפואה של האקדמיות הלאומיות.
2006 – נבחר כחבר חוץ לאקדמיה הרוסית למדעים.
2006 – פרס דן דוד בקטגוריית "ריפוי סרטן" (יחד עם ג. מנדלסון).
2008 – נבחר כחבר חוץ באקדמיה הקרואטית למדעים.
2009 – מדליית מסדר דניקה הוואטסקה (Danica Hrvatska Order), רפובליקת קרואטיה.
בספטמבר 2003 דורג על ידי העיתון The Gurdian כמספר 14 ברשימת "ענקי המדע".
הערות שוליים

↑  13 December 2010 (13 בדצמבר 2010). "Schlessinger Appointed Director of New Cancer Biology Institute at Yale – Yale Office of Public Affairs & Communication". Opac.yale.edu. אורכב מ-המקור ב-2011-07-24. נבדק ב-16 בינואר 2012. {{cite web}}:  (עזרה)
↑  יורם גביזון, שלושה חוקרים ממכון ויצמן יתחלקו בעשרות מיליוני דולרים, באתר הארץ, 12 בדצמבר 2007
↑  Univ. faces harassment lawsuit
↑  Another lawsuit against the university
↑  קרן לנדאו הוקמה ב-1970, ונקראה על שמו של ד"ר מיכאל לנדאו, שעמד בראש מפעל הפיס בשנותיו הראשונות
↑  European Molecular Biology Organization
↑  פרסי המועצה המדעית של מכון ויצמן למדע
↑  Ian Sample. "Guardian article, The Giants of Science". Education.guardian.co.uk. נבדק ב-16 בינואר 2012. {{cite web}}:  (עזרה)
| --- | --- |
בקרת זהויות :  NLI: 987009748011205171  BnF: cb16957283b (data)  CiNii: DA09440647  ISNI: 0000 0000 2225 0773  LCCN: n00122476  ORCID: 0000-0002-5085-5969  VIAF: 8625880   WorldCat (עם VIAF): 8625880 
A - תא עצב משדר (קדם-סינפטי)
B - תא עצב קולט (בתר-סינפטי)
1. מיטוכונדריון 
2. שלפוחית סינפטית המכילה מוליכים עצביים 
3. קולטן עצמי
4. מרווח סינפטי דרכו מפעפע מוליך עצבי
5. קולטנים בתר-סינפטיים המופעלים על ידי המוליך העצבי
6. תעלת סידן
7. מוליכים עצביים נפלטים למרווח הסינפטי באקסוציטוזה
8. משאבה לספיגה חוזרת של מוליך עצבי
יוקיקו אקאבה

זהו שם יפני; שם המשפחה הוא .
יוּקִיקוֹ אָקָאבָּה (ביפנית: 赤羽 有紀子; נולדה ב-18 באוקטובר 1979) היא רצה יפנית למרחקים ארוכים שמתמחה במקצים של ריצת 10000 מטר, חצי מרתון ומרתון.